Diari Oficial de la Generalitat Valenciana


Sumari del DOGV 1362, del 08-08-1990 (1990/818430)

RESOLUCIÓ de 23 de juliol de 1990, de l'Il.lm. Sr. Director de l'Institut Valenciá d'Administració Pública, per la qual es convoca la 2ª Edició del Curs de Psicologia i de Sociologia de les Organitzacions.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1362

Data del DOGV
:   08-08-1990

Secció del DOGV
:   ALTRES DISPOSICIONS

Número del document
:   1990/818430


Data del document
:   23-07-1990

Organisme emissor
:   Conselleria d'Administració Pública

Tipus de document
:   Resolució

Resolució de 23 de juliol de 1990, de l'Il.lm. Sr. Director de l'Institut Valencià d'Administració Pública, per la qual es convoca la 2a Edició del Curs de Psicologia i Sociologia de les Organitzacions.  
Per raó del conveni subscrit entre la Conselleria d?Administració Pública, la Universitat de València (Estudi General) i la Fundació Universitat- Empresa (Adeit), es convoca la 21 Edició del Curs de Postgrau en «Psicologia i Sociologia de les Organitzacions», que es desenvoluparà d'acord amb les bases següents:  
Primera. Objectiu  
La Formació i Actualització de coneixements de psicologia i sociologia de les organitzacions.  
Segona. Participants  
El curs va dirigit al personal fix de la Generalitat Valenciana i de les corporacions locals de més de 20.000 habitants que pertanyen al Grup A.  
El número màxim de places destinades a l'esmentat personal serà de vint, de les quals en corresponen dotze al personal de la Generalitat i vuit al personal de les corporacions locals.  
Tercera. Criteris de Selecció  
La selecció es realitzarà en funció del lloc de treball i de criteris d'interés per al servei.  
Amb aquesta finalitat, s?adjuntarà una memòria breu amb la descripció del lloc de treball i la motivació per a realitzar el curs.  
Quarta. Sol·licituds  
Els interessats hauran de formular la sol·licitud adreçada a l'Il·lm. Sr. Director General de l?Institut Valencià d?Administració Pública, segons el model que figura com a Annex II d'aquesta Convocatòria, degudament complimentada i autoritzada respectivament pel Secretari General, pel Director de l?Organisme Autònom o pel President de la corporació local.  
Les sol·licituds podran presentar-se directament en la seu de l'Institut Valencià d?Administració Pública, C/ del Museu, 3; 46191 - València), o bé a través de les oficines de correus, pel procediment establert en l'article 66.3 de la Llei de Procediment Administratiu.  
El termini d'admissió de sol·licituds finalitza el 20 de setembre de 1990.  
A continuació se efectuarà la selecció d'acord amb els criteris de la base tercera, notificant-se personalment l?admissió al curs.  
Cinquena. Drets d'inscripció  
Els aspirants admesos, abans d'iniciar-se el curs, hauran de justificar l'ingrés, per part de la Conselleria, Organisme Autònom o Corporació Local a què pertanyen, de la quantitat de 75.705 PTA en concepte de taxes per l'assistència als cursos; amb aquesta finalitat, s'entendrà per subjecte passiu la Conselleria, l'Organisme Autònom o Corporació Local que concedesca l'autorització d?assistència al curs.  
Dita quantitat s'ingressarà en el c/c número 717.535.371.713.0691 de la Caixa d'Estalvis Provincial de València, a nom de Taxes de l'IVAP, Conselleria d'Economia i Hisenda, fent constar el nom de l'interessat i el curs sol·licitat.  
No es considerarà ferma la inscripció fins que no s'haja ingressat la taxa corresponent.  
Sisena. Règim del Curs  
El curs tindrà una durada total de 175 hores, des de novembre de 1990 fins a juny de 1991, en dues sessions setmanals, de dimarts a dijous, en horari de vesprada, de 16 a 20 hores.  
Les classes s'impartiran en l'IVAP (c/ del Museu, 3, 46878 València).  
El curs es desplegarà d'acord amb el programa de matèries que es relaciona en l?Annex I d?aquesta Convocatòria.  
Finit el curs, es realitzarà una prova avaluatòria, la qual consistirà en un examen o treball relacionat amb les matèries impartides en el curs.  
Setena. Certificats  
Els qui superen la prova, avaluatòria esmentada en la base sisena, rebran un Diploma de Postgrau expedit per la Universitat de València i un certificat d'aprofitament expedit per l'I VA P.  
Aquells qui no superen dita prova rebran un certificat d'assistència.  
En tot cas, la falta d'assistència superior al 20% del total d'hores del curs, justificades o no, motivarà que no s'expedesca cap certificació.  
València, 23 de juliol de 1990. - El Director General de l?IVAP: Rafael de Juan i Fenollar.  
ANNEX I  
Temari  
1. El model de l'Administració Pública espanyola: una integració sociològica.  
2. Administració Pública i Estat de les Autonomies.  
3. Avaluació de Programes.  
4. Directius i recursos humans en l'Administració Pública.  
5. Instruments fonamentals per a la investigació de la realitat social: aplicació a l?Empresa i a l'Administració Pública.  
6. Estructura de l'organització i recursos humans.  
7. Polítiques i estratègies organitzatives i empresarials.  
8. Perspectives de canvi en les societats avançades.- la teoria de la societat post- industrial.  
9. Sociologia dels mercats de treball.  
10. L?adaptació de l'estat del benestar a l'Estat de les autonomies.  
11. Màrqueting social i Psicologia.  
12. Noves tecnologies en les organitzacions.  
13. Aspectes de la gestió en organitzacions de serveis.  
14. Desenvolupament organitzatiu.  
15. La comunicació en les organitzacions.  
16. Poder i conflicte en les organitzacions.  
Veure annex